পহেলা জুলাই রোববার ২০১৮ সিডনিতে ঢাকা বিশ্ববিদ্যালয়ের প্রাক্তন ছাত্র-ছাত্রীদের পুনর্মিলনী ছিল দিনব্যাপী। দুপুর ১২টায় শুরু হয় বার্ষিক সাধারণ সভা। বর্তমান সভাপতি মোঃ মোস্তফা আবদুল্লাহ এর সভাপতিত্বে সাধারণ সভায় সাংগঠনিক কার্যক্রম নিয়ে আলোচনা করেন সাধারণ সম্পাদক জনাব আনিস মজুমদার ও কোষাদক্ষ জনাব কামরুল ইসলাম। এ পর্বে সংগঠনের বিভিন্ন বিধিমালা পরিবর্তন ও পরিবর্ধন, কার্যকরী পরিষদের কার্যক্রম সহ আরও নানা বিষয়ে বিভিন্ন প্রশ্নের উত্তর ও সমাধানের ব্যাপারে আলোচনা করা হয়।